**Ανακοίνωση Διανομής Μερίσματος χρήσης 2015**

Αθήνα, 13 Απριλίου 2016

Η «**Εθνική ΠΑΝΓΑΙΑ ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΣΕ ΑΚΙΝΗΤΗ ΠΕΡΙΟΥΣΙΑ**» (η «**Εταιρεία**») ανακοινώνει προς τους μετόχους ότι η Τακτική Γενική Συνέλευση των μετόχων τής αποφάσισε σήμερα τη διανομή μερίσματος ποσού 0,2035 ευρώ ανά μετοχή (καθαρό) από τα κέρδη της χρήσης 2015.

Από την Παρασκευή 15 Απριλίου 2016 οι μετοχές της Εταιρείας θα διαπραγματεύονται στο Χ.Α. χωρίς το δικαίωμα μερίσματος χρήσης 2015 (ημ/νια αποκοπής δικαιώματος συμμετοχής στο μέρισμα). Δικαιούχοι του μερίσματος είναι οι εγγεγραμμένοι στα αρχεία του Συστήματος Άυλων Τίτλων (Σ.Α.Τ.) που διαχειρίζεται η «Ελληνικό Κεντρικό Αποθετήριο Τίτλων Ανώνυμη Εταιρεία» τη Δευτέρα 18 Απριλίου 2016 (record date). Το μέρισμα θα αρχίσει να καταβάλλεται από την Παρασκευή 22 Απριλίου 2016 μέσω της:

1. Πληρώτριας Τράπεζας «Εθνική Τράπεζα της Ελλάδος Α.Ε.» (η «ΕΤΕ»), για τους μετόχους που έχουν δώσει στοιχεία καταβολής μερίσματος στην Ελλάδα, και /ή την αλλοδαπή ως εξής:
   1. Μέσω των χειριστών των λογαριασμών αξιών στο Σ.Α.Τ. με τη διαδικασία της συγκεντρωτικής πίστωσης διά των τοπικών συστημάτων πληρωμών (Ερμής ή Δίας) σε λογαριασμούς ΕΤΕ ή λογαριασμούς άλλων Τραπεζών.
   2. Με τη διαδικασία της αυτόματης μαζικής πίστωσης μέσω των συστημάτων της ΕΤΕ, όπου, όποιος δικαιούχος μέτοχος έχει ορίσει Χειριστή την ΕΤΕ (Κωδικός Χειριστή: 552) και διαθέτει συνδεδεμένο καταθετικό λογαριασμό στην ΕΤΕ, πιστώνεται άμεσα και αυτόματα από το σύστημα.
   3. Μέσω του Δικτύου των Καταστημάτων της ΕΤΕ, στους μετόχους που έχουν ζητήσει τη μη είσπραξη μερισμάτων από το χειριστή τους ή έχουν ανακαλέσει τη σχετική εξουσιοδότηση προς τον χειριστή τους ή η είσπραξή τους δεν κατέστη δυνατή από το χειριστή τους. Για την είσπραξη του μερίσματος από τα καταστήματα θα είναι αναγκαία η προσκόμιση της ταυτότητας και της εκτύπωσης στοιχείων του αριθμού Κ.Α.Μ.Ε. (Κωδικός Αριθμός Μερίδας Επενδυτή στο Σ.Α.Τ.).
2. Πληρώτριας Τράπεζας «INTESA SANPAOLO S.P.A.» για τους μετόχους που έχουν δώσει στοιχεία καταβολής μερίσματος στην αλλοδαπή.

Μερίσματα που δεν θα εισπραχθούν μέσα σε πέντε (5) έτη παραγράφονται υπέρ του

Ελληνικού Δημοσίου.

Για περισσότερες πληροφορίες παρακαλούνται οι κ.κ. μέτοχοι να επικοινωνούν με τη Διεύθυνση Εξυπηρέτησης Κεφαλαιαγορών και Χρηματαγορών της Εθνικής Τράπεζας της Ελλάδος Α.Ε., Υποδ/νση Αναδοχών & Ειδικών Λειτουργιών, Λεωφ. Θησέως 330, 176 75, Αθήνα, τηλέφωνα επικοινωνίας: 210 9477708 και 210 9477713.